John Lloyd, John Mitchinson & James Harkin

QI

3740 FORBAUSENDE FAKTA

Oversatt fra engelsk av

Christian Rugstad, Pål F. Breivik og H.L.V. Siempre

FONT FORLAG

FAKTA OM FORFATTERNE

John Lloyd CBE er skaperen av TV-programmet QI (Quite Interesting) og mannen som utformet The News Quiz (som Nytt på Nytt er inspirert av) og Født på solsiden for radio, og Not the Nine O’Clock News, Spitting Image og Sorte Orm for fjernsyn.

John Mitchinson, QIs researchleder, har vært både bokselger og forlegger og tatt seg av så forskjellige forfattere og kunstnere som Haruki Murakami, The Beatles og en dame som strikket med hundehår.

James Harkin, QIs hovedresearcher, har en grad i matematikk og fysikk, en mørk fortid som regnskapsfører for en pubkjede, og bærer kallenavnet «Turbo» for sin fenomenale arbeidskapasitet.

De som elsker visdom

må utforske mange ting.

– HERAKLIT (ca. 535 – ca. 475 f.Kr.)

★ 

Asteroide

nr. 1153

heter Wallenbergia.

★ 

Ozonlaget

dufter svakt av

geranier.

★ 

Sentrum av galaksen

smaker som

bringebær.

★ 

Universet

er formet

som en vuvuzela.

★ 

Lyset beveger seg

18 millioner ganger raskere

enn regn.

★ 

Dronningen av England

er den juridiske eieren

av en sjettedel av

Englands landoverflate.

★ 

Alle ventet seg et besøk av

Den spanske inkvisisjonen

– den var lovpålagt

å gi 30 dagers forhåndsvarsel.

★ 

Blekkspruter

har tre hjerter.

★ 

Kenguruer

har tre vaginaer.

★ 

Tre av Fidel Castros sønner,

Alexis, Alexander og Alejandro,

er oppkalt etter

Aleksander den store.

★ 

Den første setningen i

Jerome K. Jeromes

Tre menn i en båt er:

«Det var fire av oss.»

★ 

40 % av menneskeslekten

overlevde ikke

sin første fødselsdag.

★ 

Et av ti europeiske barn

blir unnfanget

i en seng fra IKEA.

★ 

Menneskehjertet

pumper nok blod i løpet av livet

til å fylle tre supertankere.

★ 

Ordet «time» (tid)

er det hyppigst brukte

substantivet på engelsk.

★ 

10 % av samtlige fotografier

i verden ble tatt

i løpet av de siste tolv månedene.

★ 

Halvparten av alle fotografier

tatt mellom 1838 og 1960

var av spedbarn.

★ 

Ordene som skrives

på Twitter hver dag

ville fylt

en bok på ti millioner sider.

★ 

I 2008 ble en mann arrestert

i Ohio for å ha sex

med et campingbord.

★ 

I løpet av livet går et gjennomsnittsmenneske

en avstand som tilsvarer

tre ganger jordens omkrets.

★ 

Verdens samlede befolkning bruker

500 000 timer hver dag

på å taste sikkerhetskoder på Internett.

★ 

Den første boken som ble trykket i Oxford

hadde en korrekturfeil på første side:

Datoen var feil.

★ 

I hundre år var flagget til

de tropiske Turks- og Caisco-øyene i Vestindia

feilaktig prydet

med et bilde av en iglo.

★ 

En tredjedel av russerne

tror at

solen kretser rundt jorden.

★ 

46 % av voksne amerikanere

tror at verden

er yngre enn 10 000 år.

★ 

46 % av voksne amerikanere

kan ikke lese godt nok til å forstå

etiketten på deres egen reseptmedisin.

★ 

Over 50 % av NASAs ansatte er dyslektiske,

engasjert på grunn av deres overlegne

romforståelse og problemløsende evner.

★ 

Beyoncé Knowles

er tippoldebarnet til

Gustav Mahlers nimenning.

★ 

Sjostakovitsj

skrev sin 8. symfoni

i et hønsehus.

★ 

Argentina

er det 8. største landet

med den 8. største jødiske befolkningen.

★ 

8. januar 1835

er den ene dagen i historien

da USA ikke hadde noen statsgjeld.

★ 

Mafiaen er Italias største forretningsforetak.

Den omsetter for 178 milliarder dollar årlig

og står for 7 % av Italias brutto nasjonalprodukt.

★ 

George W. Bush og Saddam Hussein

fikk skoene sine håndsydd

av den samme italienske skomakeren.

★ 

Mannen som tegnet Saddams bunker

var sønnesønn av kvinnen

som bygget Hitlers bunker.

★ 

Churchills hemmelige bunker

lå i Neasden. Den var så utrivelig

at han besøkte den bare én gang.

★ 

I sitt første år på Harrow

var Winston Churchill

den dårligste eleven på hele skolen.

★ 

Den irske poeten Brendan Behan

ble alkoholiker

som åtteåring.

★ 

Leonardo da Vinci

arbeidet med Mona Lisa i 15 år.

Da han døde i 1519,

anså han ennå ikke bildet som ferdig.

★ 

Da Mona Lisa ble stjålet

fra Louvre i 1911,

var Picasso en av de mistenkte.

★ 

De fleste diamanter er minst

tre milliarder år gamle.

★ 

Det finnes så mange diamanter

at man kan gi hvert menneske

på planeten en full kopp.

★ 

Et brennende stearinlys

produserer 1,5 millioner

ørsmå diamanter per sekund.

★ 

Hvis trykket er tilstrekkelig høyt,

kan diamanter lages av

peanøttsmør.

★ 

USAs skattelov

er fire ganger så lang som

Shakespeares samlede verker.

★ 

Shakespeare, Sir Walter Raleigh

og kong Charles 1.

hadde alle hull i ørene.

★ 

En «øreorm» er en melodi

som fester seg i hodet ditt.

★ 

Over 100 milliarder nøytrinoer

passerer ubemerket gjennom hodet ditt

hvert sekund.

★ 

IKEA

er verdens tredje største forbruker av trevirke

og selger to milliarder

svenske kjøttboller hvert år.

★ 

I Afghanistan og Irak

bruker man 250 000 kuler

(tre tonn med ammunisjon)

på å drepe én enkelt opprører.

★ 

Flere Falkland-veteraner

har begått selvmord etter krigen

enn antallet

som ble drept i løpet av den.

Ett språk dør

hver fjortende dag.

★ 

Verdens største perle

veier 6,350 kilo.

★ 

I gjennomsnitt avbryter

amerikanske leger pasientene sine

før det er gått

fjorten sekunder.

★ 

Det finnes over fjorten milliarder lyspærer

i verden,

men færre enn

fjorten millioner jøder.

★ 

Folk som tjener over 140 000 kroner i året,

tilhører de rikeste fire prosentene

på planeten.

★ 

Det finnes åtte ganger så mange atomer

i en teskje med vann

som det finnes teskjestore porsjoner av vann

i Atlanterhavet.

★ 

Det finnes flere levende organismer

i en teskje med jord

enn det finnes mennesker på jorden,

og en milliard flere i et tonn

enn det finnes stjerner

i Melkeveien.

★ 

Charles Darwin

regnet ut at Englands jord inneholdt

50 000 meitemarker per fire mål.

★ 

I 1999 kjøpte Darlington FC

50 000 meitemarker for å drenere

klubbens vasstrukne bane.

Alle druknet.

★ 

Alt gull som er utvunnet i verden

ville fått plass i

tre og et halvt olympiske svømmebassenger.

★ 

I 2011 solgte Birds Eye

225 milliarder frosne erter,

nok til å fylle førti olympiske svømmebassenger.

★ 

Hvis alle Birds Eye-vaflene

som blir solgt i løpet av et år

ble lagt oppå hverandre, ville stabelen være

474 ganger høyere enn Mount Everest.

★ 

De 10 000 billioner maurene

i verden veier omtrent det samme som

alle mennesker til sammen.

★ 

Hvis de fem billionene

edderkoppene i Nederland begynte

å spise mennesker istedenfor insekter,

ville de ha fortært samtlige

16,7 millioner nederlendere på bare tre dager.

★ 

Alfred Kinsey, forfatteren av

Sexual Behaviour in the Human Male (1948),

hadde en samling på fem millioner veps,

og kunne stikke en tannbørste

inn i sin egen penis, med kosten først.

★ 

Biologene klarer ikke å enes om

definisjoner på ordene

«art», «organisme» og «liv».

★ 

Atferdsforskerne

klarer ikke å enes om hva begrepet

«atferd» rommer.

★ 

Psykologene

klarer ikke å enes om hva

«personlighet» betyr.

★ 

Antropologene

klarer ikke å enes om meningen av ordet «kultur»

eller meningen av ordet

«mening».

★ 

Astasi.

Manglende evne

til å stå oppreist.

★ 

Hvis samtlige Lego-klosser

som er produsert ble satt oppå hverandre,

ville de danne et tårn som er

ti ganger så høyt som avstanden til månen.

★ 

Liechtenstein,

verdens 6. minste land,

er verdens største eksportør av

gebiss og løstenner.

★ 

På 1800- og begynnelsen av 1900-tallet

var det å trekke alle tennene

og erstatte dem med et gebiss en populær gave til

21-årsdagen.

★ 

Skiltene med navnet på

den østerrikske landsbyen Fucking

er støpt i sement for å hindre tyverier.

★ 

London, med en befolkning på over 8 000 000,

er ikke en by,

men det er derimot City of London,

med en befolkning på rundt 7000.

★ 

Ifølge det engelske skogvesenet

er London

«verdens største byskog.»

★ 

I 1894 anslo avisen The Times

at hestemøkk ville ligge ni fot dyp i London

innen 1950.

★ 

Romernes navn på Paris, Lutetia,

og den engelske byen Slough har det til felles

at de begge betyr myr eller sump.

★ 

I 1811 het nesten en fjerdedel

av kvinnene i Storbritannia

Mary.

★ 

I 1881 var det bare seks menn

i Storbritannia som het

Derek.

★ 

Bare fire Clive,

tolv Trevor og femten Keith

ble født

i Storbritannia i 2011.

★ 

Av de vovede navnene på veddeløpshester

som unnslapp sensoren i Jockey Club,

var Hoof Hearted, Peony’s Envy, Wear the Fox Hat og

Sofa Can Fast.

★ 

I 2012 påla den engelske reklamenemnda

en møbelforretning i Northampton

å slutte å reklamere for prisene sine som

«Sofa King Low».

★ 

Den eneste lyden sommerfugllarver lager,

er tyggelyder – skjønt Phengaris rebeli

stemmer buken som en gitar.

★ 

Hvert år

spiser peruanere mer enn

60 millioner marsvin.

★ 

I Sveits

er det ulovlig å holde bare

ett marsvin.

★ 

98 % av britiske hjem

har vegg til vegg-tepper.

I Italia har bare 2 % det samme.

★ 

I Japan utgjør barn bare 2 % av alle adopterte;

98 % er voksne menn

mellom 25 og 30 år.

★ 

Det anbefales ikke lenger for reisende å sette sin lit til

Sankt Christopher:

Han mistet sin helgenverdighet i 1969.

★ 

10 % av elektrisiteten i USA

er produsert av

demonterte russiske atombomber.

★ 

Fram til 1913 kunne barn

lovlig sendes som

pakkepost i USA.

★ 

Det finnes 5,9 kalorier

i limet på et

britisk frimerke.

★ 

Alle batteriene i verden lagrer

bare ti minutter

av verdens elektrisitetsbehov.

★ 

Oldtidens greske demokrati

varte i bare

185 år.

★ 

Oldtidens grekere

hadde ikke et ord for religion.

★ 

Kina

er verdens største leverandør av Bibler:

En fabrikk i Nanjing trykker

en million i måneden.

★ 

Skal man ringe til Russland,

er landskoden 007.

★ 

Kollektivt sett har menneskeheten brukt

mer tid på å spille World of Warcraft

enn den har eksistert

som en adskilt art fra sjimpansene

(5,93 millioner år).

★ 

Smout.

En liten, uviktig skotsk person.

★ 

Etternavnet til John Cleeses far

var Cheese.

Cleese vokste opp halvannen mil fra Cheddar,

og bestekameraten hans på skolen

het Barney Butter.

★ 

Slaveri ble ikke

gjort til en lovfestet forbrytelse

før 6. april 2010.

★ 

I 2010 brukte BBC

over 2,3 millioner kroner på te,

men bare 20 000 kroner på kjeks.

★ 

Koffein består av

karbon, hydrogen, nitrogen og oksygen:

Det samme som kokain, thalidomid,

nylon, TNT og heroin.

★ 

Samme mann

oppfant heroin og aspirin

samme år:

Felix Hoffman, 1897.

★ 

Heroin

ble opprinnelig markedsført

som hostemedisin.

★ 

Kokainsalget i verden

genererer større inntekter enn

Microsoft, McDonald’s og Kelloggs

til sammen.

★ 

Hvert år dør over 7000 amerikanere,

mens 1 500 000 blir skadet,

som følge av legers

sjuskete håndskrift.

★ 

Færre enn 5 %

av blinde og synshemmede

i Storbritannia

kan lese blindeskriften Braille.

★ 

Det har vært forbudt å svømme over Kanalen

fra Frankrike til England i 19 år.

★ 

Vanngjennomstrømningen i Ganges

er en statshemmelighet i India.

★ 

I 2012 hadde Apple Inc.

mer penger i banken

enn USAs regjering.

★ 

I 2012 var 20 % av verdens

topp 20 snooker-spillere

fargeblinde.

★ 

Hvis man forstørret en snookerkule til den var

like stor som jorden,

ville den ha fjell

som var tre ganger høyere

enn noen av dem på planeten.

★ 

I 1903, det første året Gillette

var på markedet,

solgte firmaet bare 168 barberblader.

★ 

De første reklamejinglene

sto trykt i aviser;

man forventet at leserne skulle

synge dem for seg selv.

★ 

I USA finnes det over tre ganger

så mange PR-folk

som journalister.

★ 

Nazistene innførte

dødsstraff for Heil Hitler-hilsen

utført av apekatter.

★ 

Alle unntatt en av ravnene

i Tower of London

døde av stress under Blitzen.

★ 

Britiske spioner

sluttet å bruke sæd som usynlig blekk

fordi den begynte å lukte

når den ikke lenger var fersk.

★ 

Fordi Tonto betyr «dum» på spansk,

ble han hetende Toro, «okse»,

da The Lone Ranger ble vist i Latin-Amerika.

★ 

Florence Green,

den siste veteranen fra første verdenskrig,

døde i februar 2012. På spørsmål om

hvordan det føltes å være 110 år, svarte hun:

«Ikke så annerledes enn å være 109.»

På 120-årsdagen sin

sa Jeanne Calment (1875–1997),

det eldste registrerte mennesket, følgende:

«Jeg har bare én skrukk,

og den sitter jeg på.»

★ 

Varehandelen i Storbritannia

tjener 250 millioner pund hver år

på gavekort som ikke innløses.

★ 

På 1100-tallet

besto den danske hær av sju mann.

★ 

På 1600-tallet

fikk guvernøren på Barbados

sin lønn i sukker.

★ 

På 1700-tallet

begravde den franske marinen sine døde

i skipets lasterom.

★ 

På 1800-tallet

ble tobakk brukt til «rektal innblåsing»:

Man blåste røyk opp i anus

for å gjenopplive de druknede.

★ 

Cardiff

har flere timer med sollys

enn Milano.

★ 

Glasgow

er vennskapsby med

Nürnberg, Betlehem og Havana.

★ 

Brødristere

var forbudt i Havanna

til 2008.

★ 

Det engelske dysleksiforbundets forskningssenter

ligger i Reading.

★ 

Teknologien bak smarttelefoner

bygger på opptil

250 000 separate patenter.

★ 

Menneskehjernen

behandler elleve millioner informasjonsbrokker

hvert sekund,

men er seg bevisst bare 40.

★ 

Vannet i en blåhvals munn

veier like mye som hele dyrets kropp.

★ 

Oldtidens romere

oppdaget at papegøyer kunne snakke og

lærte dem å si «Hill Cæsar».

Når de gikk lei av dette,

begynte de å spise dem istedenfor.

★ 

USA er militært til stede i

148 av de 192 FN-landene.

★ 

Det finnes i gjennomsnitt

15 000 enheter søppel

innenfor hver kvadratkilometer hav.

★ 

I 1251 fikk Henrik 3.

en isbjørn av kongen av Norge.

Han lot den bo i Tower of London,

festet i en lenke som var så lang at den kunne svømme i Themsen.

★ 

Rumpetrollene til den søramerikanske

frosken pseudis paradoxa

er større en frosken selv.

★ 

Kuku kaki kakak kakak ku kayak kuku kaki

kakek kakek ku

er en indonesiske tungekrøller som betyr

«Min søsters tånegler ligner min bestefars».

★ 

I 2009 het 12 % av Grand-Prix-sjåførene

i Formel 1-sesongen

Sebastian.

★ 

Folk som ikke hadde råd

til å betale en skorsteinsfeier i viktoriatidens England,

slapp levende gjess ned i pipa istedenfor.

★ 

Det er tre ganger større sannsynlighet

for at du vil dø i en flystyrt

enn for at du vil bli spist av en fjelløve.

★ 

Ørkenrotter kan lukte adrenalin,

og utplasseres i sikkerhetssoner på flyplasser

for å oppdage terrorister.

★ 

Hvis du graver en tunnel

tvers gjennom jorden og hopper ned i den,

vil det ta deg nøyaktig 42 minutter og 12 sekunder

å komme til den andre siden.

★ 

En mellomstor cumulus-sky

veier omtrent det samme som

80 elefanter.

★ 

Fred Baur (1918 – 2002),

designeren av Pringles-røret,

fikk asken sin begravd i et av dem.

★ 

Blant stormennene som kjempet i slaget ved Bråvalla

mellom Danmark og Sverige på 700-tallet,

var Hødbrod den Ubendige, Einar Tjukkvom,

Birvil den Bleike, Rut Tvileren, Odd Engelskmann, Hedin den Smekre, Alf den Stolte, Rolf Kvinnekjær

og Froste Drikkekar.

★ 

Dronningen av England

er i slekt med Vlad Spidderen,

også kjent som Dracula.

★ 

Da kunder besøkte

de første supermarkedene i Storbritannia,

vegret de seg for å ta varer ut av hyllene

av frykt for å bli tilsnakket.

★ 

Kvinner kjøper 80 %

av alt

som er til salgs.

★ 

Mellom 1928 og 1948

ble tolv olympiske gullmedaljer utdelt

for byplanlegging.

★ 

På en klar natt uten måne

kan det menneskelige øyet se

en fyrstikk tennes

80 kilometer unna.

★ 

Mellom 1983 og 2000

var det 586 flystyrt i USA.

51 207 av de 53 487 menneskene om bord

kom fra det med livet i behold:

En overlevelsesrate på 96 %.

★ 

Harry Houdini kunne

plukke opp nåler med øyevippene

og træ i en nål

med tærne.

★ 

Samene i nord-Finland bruker

måleenheten poronkusema:

avstanden et reinsdyr kan gå

før det må urinere.

★ 

Inkaenes tidsmåling

var basert på hvor lang tid det tok

å koke en potet.

★ 

Poteter var forbudt i Frankrike

fra 1748 til 1772.

★ 

Samuel Taylor Coleridge (1772–1834)

foretrakk å spise frukt

mens de fortsatt hang på treet.

★ 

Sir Herbert Beerbohm Tree,

viktoriatidens store skuespiller-manager,

praiet en gang en taxi og satte seg inn. Han ble sittende

og lese i baksetet, oppslukt av arbeidet sitt.

Etter en stund spurte sjåføren:

«Hvor skal De, gov?» Sir Herbert utbrøt:

«Tror du virkelig at jeg vil oppgi adressen min

til en som deg?»

★ 

De fleste mennesker

har færre venner enn vennene deres har.

Dette er kjent som «vennskapsparadokset».

★ 

Kipen,

å syde av seksuelt begjær.

★ 

Øyentjener,

en som bare arbeider

når sjefen ser på.

★ 

Transjakle,

å gi noen pryl.

★ 

Den moderne verdens

første internasjonale idrettsevenement

var en cricketmatch spilt i 1844

mellom Canada og USA.

Canada vant med 23 poeng.

★ 

Baseball – navnet og spillet – ble

oppfunnet i England i 1750-årene.

★ 

Baseballegenden Babe Ruth

hadde alltid et kålblad under lua

for å holde hodet kaldt. I Sør-Korea

betraktes dette som usportslig,

og godtas ikke hvis man ikke kan fremvise legeattest.

★ 

«Soccer» er ikke en amerikanisme.

Navnet er en forkortelse for «Association Football»

og ble popularisert av Charles Wreford-Brown, kaptein på det engelske landslaget fra 1894 til 1895.

★ 

James Naismith, en kanadier,

oppfant basketball i Massachusetts i 1891.

Det gikk 21 år før noen kom på

å skjære hull i bunnen av kurven.

★ 

Edmund Hillary, den første mannen som besteg

Mount Everest, arbeidet profesjonelt med bier.

Når han fylte ut skjemaer, oppga han alltid sitt

yrke som «birøkter».

★ 

Aerosmith har tjent mer penger

på dataspillet Guitar Hero

enn på noen av albumene sine.

★ 

Da Matt Smith ble

den 11. doktor Who i 2010,

doblet salget av sløyfer seg

på en måned.

★ 

98 % av de 7 milliarder milliarder milliarder

atomene i menneskekroppen

fornyes hvert år.

★ 

Mongolias største flyplass

er oppkalt etter Djengis Khan.

Han hadde over 500 koner og et stort antall barn:

ett av ti mennesker i dagens Sentral-Asia

er hans direkte etterkommere.

★ 

Anophthalmus hitleri er en blind bille som

kun lever i fem huler i Slovenia.

Den ble oppkalt etter Hitler i 1933,

og er i dag en truet art grunnet

interessen blant samlere av nazi-suvenirer.

★ 

Hitlers private telefonnummer

sto oppført i Who’s Who fram til 1945.

Det var Berlin 11 6191.

★ 

Minst 99 %

av alle artene som noensinne har eksistert,

har ikke etterlatt seg noen fossile spor.

★ 

Intet vitenskapelig eksperiment

er noensinne blitt utført

(eller kan bli utført)

for å bevise at tid eksisterer.

★ 

Hvis du kunne brette

et ark 51 ganger,

ville tykkelsen overstige

avstanden mellom jorden og solen.

★ 

Charles Blondin krysset Niagara-fossen

flere ganger på en 300 meter lang line:

med bind for øynene, i en sekk, på stylter, bærende på en mann

og med en pause på midten for å steke en omelett.

★ 

Michael J. Fox’ mellomnavn

er Andrew.

★ 

Emile Heskeys mellomnavn

er Ivanhoe.

★ 

David Frosts mellomnavn

er Paradine.

★ 

Richard Geres mellomnavn

er Tiffany.

★ 

1 av 50 amerikanere

som er henrettet for drap,

hadde mellomnavnet «Wayne».

★ 

1 av 50 skotter

er heroinavhengige.

★ 

1 av 50 amerikanere

hevder at de er blitt bortført

av romvesener.

★ 

1 av 50 ord

i tekstene til vinnermelodiene

i Melodi Grand Prix

er «kjærlighet».

★ 

Flere mennesker går i kirken

på søndag i Kina

enn i hele Europa.

★ 

Vokalisten i Iron Maiden

har fast jobb som

Boeing 757-pilot.

★ 

Et gratulasjonskort

som kan spille Happy Birthday,

er fylt med mer datakraft

enn alt som var tilgjengelig i verden i 1950.

★ 

Det er 14 % større sannsynlighet for at du dør

på fødselsdagen din

enn på noen annen dag.

★ 

Appelsiner og sitroner lukter forskjellig

på grunn av kjemisk identiske molekyler

som er speilbilder av hverandre.

En appelsin er egentlig

bare en venstrehendt sitron.

★ 

Månestøv

lukter som krutt.

★ 

En vanlig mikrobølgeovn

bruker mer strøm

på å holde den digitale klokken standby

enn den bruker på å varme opp mat.

★ 

Når sukkermais vokser,

gir den fra seg en pipende lyd,

som når to ballonger

gnis mot hverandre.

★ 

Utslipp fra bilers eksosanlegg

er ansvarlige for

flere dødsfall hvert år

enn trafikkulykker.

★ 

I England og Wales må et «opprør»

juridisk sett involvere minst tolv personer.

Etter føderal amerikansk lov trengs det

bare tre mennesker,

og i Nevada bare to.

★ 

Fidel Castro

anslo at han sparte

ti arbeidsdager i året

ved å unnlate å barbere seg.

★ 

Wild Bill Hickoks bror Lorenzo

ble kalt

«Tame Bill Hickok».